### Resume

Vejle Kommune ønsker at sikre, at den karakteristiske Lido bebyggelse ved [adresse] bevares.

Lokalplanen skal sikre, at Lidobygningen, samt villaerne bevarer de arkitektoniske og kulturhistoriske kvaliteter. Samtidig gives der mulighed for en mindre nedrivning, og opførelse af ny, tæt-lav bebyggelse langs hovedbygningen. Lokalplanen har været i høring i perioden 13. februar til 10. april 2023. Der er indkommet én indsigelse. Indsigelsen har givet anledning til at anbefale en præcisering i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 19. januar 2021, pkt. nr. 11, at igangsætte udarbejdelse af lokalplan nr. 1340.

Byrådet besluttede på møde 8. februar 2023, pkt. nr. 17, at sende lokalplanen i offentlig høring.

Lokalplanen har været i offentlig høring fra 13. februar 2023 til 10. april 2023.

Der har været afholdt borgermøde 1. marts 2023.

Indsigelser/bemærkninger og ændringer af lokalplanen

I høringsperioden er der indkommet én indsigelse/bemærkning.

Indsigelsen er fra Ældrerådet. Ældrerådet opsummerer deres indsigelse således:

Ældrerådet finder det godt, at der arbejdes med tilgængelighed, men kan ikke i det foreliggende forslag se, om projektet lever op til tilgængelighed for borgere med handicap.

Ældrerådet kan kun henstille til, at byggeriet sikres tilgængelighed for borgere med handicap.

Ældrerådet har på det foreliggende ikke yderligere bemærkninger, men kan kun opfordre til, at bygninger som [adresse] bevares, da det er med til at sætte sit præg på bygningskulturen gennem tiderne i Vejle. Ældrerådet håber ikke, de nye bygninger, som skitseret på visualiseringerne, vil ødelægge områdets bygningsmæssige karakter.

Ældrerådet anbefaler facadesten, som falder i tråd med eksisterende bygninger.

Forvaltningens besvarelse af indsigelsen:

En lokalplan kan ikke gå i detaljer med boligers indretning. Niveaufri adgang til boligen og ældrevenlig indretning varetages med bygningsreglementet.

Det præciseres i lokalplanen, at de nye bygninger, som skitseret på visualiseringerne, skal opføres i en facadesten med samme form og farve, som på hovedbygningen.

Desuden anbefaler forvaltningen, at lokalplanen tilføjes et bilag med de tilgængelige bygningstegninger af bebyggelsernes facader i lokalplanområdet.

[adresse]Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

CO2 reduceres ved bevaring, restaurering og genanvendelse af bygninger.

Benjamin Gregersen er en væsentlig markør ved ankomsten til Vejle via [adresse]. Bebyggelsen er med til at fortælle om [adresse] historie igennem de sidste 100 år.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 25. april 2023, pkt. 107:

at udvalget anbefaler over for Byrådet, at lokalplan nr. 1340 vedtages endeligt med de af forvaltningen indstillede ændringer,

at indsiger orienteres om Byrådets behandling af indsigelserne og om Teknik & Miljøs bemærkninger til indsigelserne

Beslutning fra Teknisk Udvalg, 25. april 2023, pkt. 107:

Anbefalet.

Beslutning fra Økonomiudvalget, 8. maj 2023, pkt. 115:

Anbefales.

### Beslutning

Godkendt.